# Aurel Vlaicu

### De la Wikipedia, enciclopedia liberă

Acest articol se referă la inginerul şi inventatorul român Aurel Vlaicu. Pentru alte întrebuinţări ale termenului vedeţi Aurel Vlaicu (dezambiguizare).

Aurel Vlaicu (n. 6/19 noiembrie 1882, Binţinţi, lângă Orăştie, judeţul Hunedoara, d. 13 septembrie 1913, Băneşti, lângă Câmpina) a fost un inginer român, inventator şi pionier al aviaţiei române şi mondiale. În cinstea lui, comuna Binţinţi se numeşte astăzi Aurel Vlaicu.

A terminat Colegiul Reformat al Liceului Calvin din Orăştie, care din 1919 încoace a fost numit "Liceul Aurel Vlaicu", luându-şi bacalaureatul la Sibiu în 1902.

Şi-a continuat studiile inginereşti la Universitatea din Budapesta şi Ludwig-Maximilians-Universität München, în Germania, obţinându-şi diploma de inginer în 1907. După ce a lucrat ca inginer la uzinele Opel în Russelheim, se întoarce la Binţinţi unde construieşte un planor cu care efectuează un număr de zboruri în 1909. În toamna lui 1909 se mută în Bucureşti şi începe construcţia primului său avion, Vlaicu I, la Arsenalul Armatei. Avionul zboară fără modificări (lucru unic pentru începuturile aviaţiei mondiale) în iunie 1910. În anul 1911 construieşte un al doilea avion, Vlaicu II, cu care în 1912 a câştigat două premii memorabile la mitingul aerian de la Aspern, Austria.

A murit în 1913, în timpul unei încercări de a traversa Munţii Carpaţi cu avionul său Vlaicu II.

În anul urmator, prietenii săi Magnani şi Silişteanu finalizează construcţia avionului Vlaicu III, şi cu ajutorul pilotului Petre Macavei, efectueaza câteva zboruri scurte. Autorităţile vremii interzic continuarea încercărilor; în toamna anului 1916, în timpul ocupaţiei germane, avionul este expediat la Berlin. A fost văzut ultima dată în anul 1940.

## [modifică] Legături externe

- Despre Aurel Vlaicu, la Aviatori.ro.

Adus de la "http://ro.wikipedia.org../../../a/u/r/Aurel_Vlaicu_6438.html"

Categorii: Naşteri în 1882 | Decese în 1913 | Aurel Vlaicu | Academicieni români | Academicieni români aleşi post-mortem | Aviatori români | Constructori de avioane români | Ingineri români | Piloţi români | Pionieri ai aviaţiei români

##### Views

- Articol
- Discuţie
- Versiunea curentă

##### Caută

##### În alte limbi

- English
- Français